Katherine Johnson

Si Creola Katherine Johnson (  ; ay isinilang noong Agosto 26, 1918at namatay noong Pebrero 24, 2020. Sya ay isang Amerikanang mathematician na ang mga kalkulasyon ng orbital mechanics bilang isang empleyado ng NASA ay kritikal sa tagumpay ng una at sa kasunod na US crewed spaceflights.   Sa kanyang 33-taong karera sa NASA at ang hinalinhan nito, nakakuha siya ng reputasyon para sa matinding paghahanda ng mga kumplikado at manu-manong kalkulasyon at tumulong sa pangunguna sa paggamit ng mga kompyuter upang maisagawa ang mga gawain. Binanggit ng space agency ang kanyang "makasaysayang papel bilang isa sa mga unang babaeng African-American na nagtrabaho bilang isang NASA scientist". 

Kasama sa trabaho ni Johnson ang pagkalkula ng mga trajectory, launch windows, at emergency return path para sa Project Mercury spaceflights, kabilang ang para sa mga astronaut na sina Alan Shepard, ang unang Amerikanong nakapunta sa kalawakan, at John Glenn, ang unang Amerikano sa orbit, at mga landas ng pagtatagpo para sa Apollo Lunar Module at command module sa mga byahe papuntang Buwan.  Mahalaga rin ang kanyang mga kalkulasyon sa simula ng programang Space Shuttle, at nagtrabaho din sya sa mga plano para sa isang misyon papuntang Mars. Siya ay kilala rin bilang isang "human computer" para sa kanyang napakalaking matematikal na kakayahan at kakayahang magtrabaho sa mga trajectory sa kalawakan na may kaunting teknolohiya at pagkilala sa panahong iyon.
Kategorya:Mga Amerikanong siyentipiko ng kompyuter
Kategorya:Namatay noong 2020
Kategorya:Ipinanganak noong 1918